**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 23 /2018**

**ΑΔΑ:** Ψ6ΥΕΩΨΑ-3ΩΨ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 8ο/2018 Της 16Ης ΦΕΦΡΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πραγματοποίησης δαπάνης με τίτλο: Προμήθεια ζωοτροφών και λοιπού εξοπλισμού**   **’’**

Στην Άρτα, σήμερα, 16-02-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **3292/09-02-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος**  **6. Κοσμάς Ηλίας** | **ΑΠΟΝΤΕΣ**      **1. Ζέρβας Κων-νος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (8) έκτακτα θέμα.

Ο Πρόεδρος εισηγούμενος το 1ο έκτακτο θέμα: **Έγκριση πραγματοποίησης δαπάνης με τίτλο: Προμήθεια ζωοτροφών και λοιπού εξοπλισμού**  έθεσε υπόψη της Επιτροπής την εισήγηση της του τμήματος Αγροτικής Ανάπτυξης η οποία αναφέρει τα εξής: Ο Δήμος μας, στα πλαίσια των υποχρεώσεων του, βάσει του άρθρου 46, του Ν. 4235/2014, εφαρμόζει πρόγραμμα διαχείρισης αδέσποτων ζώων συντροφιάς. Τα ζώα αφού περισυλλέγονται, μεταφέρονται στον κτηνίατρο για περίθαλψη και μετά στο καταφύγιο αδέσποτων ζώων συντροφιάς του Δήμου μας, όπου και φιλοξενούνται μέχρι να υιοθετηθούν ή να επανενταχθούν στο φυσικό τους περιβάλλον. Στο καταφύγιο, τα φιλοξενούμενα ζώα σιτίζονται καθημερινά με ειδικές ζωοτροφές συντήρησης, αλλά και μετά την επανένταξή τους στο φυσικό περιβάλλον, σιτίζονται σε ταΐστρες που έχει τοποθετήσει ο Δήμος μας για τον σκοπό αυτό, πάλι με ζωοτροφές συντήρησης. Επομένως, για τη συντήρηση των αδέσποτων ζώων που εντάσσονται στο πρόγραμμα διαχείρισης του Δήμου μας, είτε στο χώρο του καταφυγίου, είτε στο φυσικό περιβάλλον, **απαιτείται** η σίτιση με ζωοτροφές, η προμήθεια των οποίων θα πραγματοποιηθεί μέσω της συγκεκριμένης δαπάνης.

Επίσης, εντός του καταφυγίου, κατά τη φιλοξενία των αδέσποτων ζώων συντροφιάς, σε καθημερινή βάση, πραγματοποιείται προαυλισμός των ζώων έξω από τα κλουβιά τους. Για τη συγκράτηση των ζώων κατά τον προαυλισμό **απαιτούνται** ειδικά λουριά, περιλαίμια, αντιπαρασιτικά κολάρα και λοιπός εξοπλισμός, των οποίων η προμήθεια θα πραγματοποιηθεί μέσω της συγκεκριμένης δαπάνης.

Για τους παραπάνω λόγους, έχει εγγραφεί στον οικονομικό προϋπολογισμό έτους 2018, η πίστωση Κ.Α. 70-6699.004 «Προμήθεια ζωοτροφών και λοιπού εξοπλισμού», ποσού 15.000,00€.

Οι υπηρεσίες του Δήμου έχουν ανάγκη προμήθειας ζωοτροφών και λοιπού εξοπλισμού για την εύρυθμη λειτουργία τους.

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 19444/7-2-2018 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2018, του Δήμου Αρταίων, Π.Ε. Άρτας.
3. Την εγγεγραμμένη πίστωση με Κ.Α. 70-6699.004 «Προμήθεια ζωοτροφών και λοιπού εξοπλισμού», ποσού 15.000,00€.
4. Την αριθμ. 2/2018 τεχνική έκθεση της Δ/νσης Ανάπτυξης-Τμήμα Αγροτικής Ανάπτυξης.
5. Το με αριθμ. πρωτ. 3447/12-2-2018 (18REQ002653818) πρωτογενές αίτημα της υπηρεσίας μας.
6. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση και έγκριση της ανάληψης υποχρέωσης της δαπάνης με τίτλο **Κ.Α.70.6699.004 : Προμήθεια ζωοτροφών και λοιπού εξοπλισμού», ποσού 14.989,12€ (με το ΦΠΑ 24%) για το έτος 2018»**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία ο κ. Κοσμάς ψήφισε Όχι.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο**: Κ.Α 70.6699.004** ‘’ **Προμήθεια ζωοτροφών και λοιπού εξοπλισμού** ’’ ποσού 14.989.12€.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 23 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*