**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 25 /2018**

**ΑΔΑ:** ΩΧΒ7ΩΨΑ-ΔΟ6



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 8ο/2018 Της 16Ης ΦΕΦΡΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση ή μη πρακτικού δημοπρασίας για την ανάδειξη οριστικού μειοδότη για την προμήθεια: Προμήθεια υλικών για συντήρηση κτιρίων, λοιπών εγκαταστάσεων κ.λ.π. Δ.Ε. Αρταίων (για την 1η ομάδα-ξυλεία) ’’**

Στην Άρτα, σήμερα, 16-02-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **3292/09-02-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος**  **6. Κοσμάς Ηλίας** | **ΑΠΟΝΤΕΣ**      **1. Ζέρβας Κων-νος**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (8) έκτακτα θέμα.

Ο κ. Πρόεδρος εισηγούμενος το 3ο έκτακτο θέμα: **Έγκριση ή μη πρακτικού δημοπρασίας για την ανάδειξη οριστικού μειοδότη για την προμήθεια: Προμήθεια υλικών για συντήρηση κτιρίων, λοιπών εγκαταστάσεων κ.λ.π. Δ.Ε. Αρταίων (για την 1η ομάδα-ξυλεία)** έθεσε υπόψη της επιτροπής το από 13-02-2018 πρακτικό της επιτροπής διαγωνισμού το οποίο έχει ως εξής: Στην Άρτα και στο Δημοτικό Κατάστημα σήμερα 13 Φεβρουαρίου 2018 ημέρα Τρίτη, συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 389/2016 απόφαση της Οικονομικής Επιτροπής, αποτελούμενη από τους: κ. Κεφάλα Κύρκου ως πρόεδρο, κα. Νούτση Μιράντα και κα. Ρίζου Ευαγγελία ως μέλη, για να προβεί ***στον έλεγχο των δικαιολογητικών κατακύρωσης που κατατέθηκαν για την***

***«Προμήθεια υλικών για συντήρηση κτιρίων, λοιπών εγκαταστάσεων κ.λ.π. Δ.Ε. Αρταίων (για την 1η ομάδα – ξυλεία)» (προϋπολογισμού***  ***1.636,52€ χωρίς ΦΠΑ 24%***) του διαγωνισμού με αρ. πρωτ. διακήρυξης 42853/10-11-2017.

Έχοντας υπόψη:

1. Τις διατάξεις του Νόμου 4412/2016
2. Την αρ. 350/2017 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και επιλέχθηκε το κριτήριο ανάθεσης
3. Την αρ. 373/2017 απόφαση της Οικονομικής Επιτροπής με την οποία εγκρίθηκαν οι όροι της Διακήρυξης
4. Την υπ’ αριθμ. 26752/10-07-2017 Διακήρυξη Συνοπτικού διαγωνισμού
5. Την αρ. 539/2017 απόφαση της Οικονομικής Επιτροπής με την οποία αποφασίσθηκε η επανάληψη του διαγωνισμού για την 1η ομάδα – ξυλεία.
6. Την υπ’ αριθμ. 42853/10-11-2017 Διακήρυξη Συνοπτικού επαναληπτικού διαγωνισμού
7. Το από 22-11-2017 πρακτικό διαγωνισμού της Επιτροπής
8. Την αρ. 612/2017 απόφαση της Οικονομικής Επιτροπής περί εγκρίσεως του πρακτικού
9. Η αρ. πρωτ. 47853/5-12-2017 πρόσκληση περί κατάθεσης των δικαιολογητικών κατακύρωσης
10. Η αρ. πρωτ. 49107/14-12-2017 κατάθεση των δικαιολογητικών
11. Ηαρ.πρωτ.49808/20-12-2017 πρόσκληση περί κατάθεσης συμπληρωματικών δικαιολογητικών κατακύρωσης
12. Τα συμπληρωματικά δικαιολογητικά που προσκομίστηκαν

η Επιτροπή προχώρησε στον έλεγχο των δικαιολογητικών κατακύρωσης του προσωρινού αναδόχου ΗΠΕΙΡΩΤΙΚΗ ΞΥΛΕΜΠΟΡΙΑ ΣΤΕΡΓΙΟΥ Α.Β.Ε.Ε. και διαπίστωσε ότι δεν συντρέχουν στο πρόσωπό του οι λόγοι αποκλεισμού του άρθρου 3 της Διακήρυξης.

Η Επιτροπή γνωμοδοτεί προς την Οικονομική Επιτροπή για την **κατακύρωση του διαγωνισμού για *την «Προμήθεια υλικών για συντήρηση κτιρίων, λοιπών εγκαταστάσεων κ.λ.π. Δ.Ε. Αρταίων (για την 1η ομάδα – ξυλεία)»***στην εταιρεία ΗΠΕΙΡΩΤΙΚΗ ΞΥΛΕΜΠΟΡΙΑ ΣΤΕΡΓΙΟΥ Α.Β.Ε.Ε. ο οποίος προσέφερε την τιμή των 1.588,30 € χωρίς τον ΦΠΑ 24%.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 13-02-2018 πρακτικό της επιτροπής διαγωνισμού και γενομένης ψηφοφορίας κατά την οποία ο κ. Κοσμάς ψήφισε όχι.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από 13-02-2018 πρακτικό της επιτροπής διαγωνισμού ως κατωτέρω:

Την ανάδειξη της εταιρείας ΗΠΕΙΡΩΤΙΚΗ ΞΥΛΕΜΠΟΡΙΑ ΣΤΕΡΓΙΟΥ Α.Β.Ε.Ε. ως οριστικού αναδόχου του διαγωνισμού γιατην προμήθεια: **Προμήθεια υλικών για συντήρηση κτιρίων, λοιπών εγκαταστάσεων κ.λ.π. Δ.Ε. Αρταίων (για την 1η ομάδα-ξυλεία)** που προσέφερε το ποσό των 1.588,30€ χωρίς τον ΦΠΑ 24%

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 25/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*